Zille storm uit vergadering oor SANW nie ontplooi word – praag.co.za
Zille het Donderdag weer vir ongelukkigheid gesorg nadat sy uit 'n vergadering met die minister van polisie Nathi Mthethwa gestorm het. Die vergadering is belê om hernude bendegeweld te bespreek op die Kaapse Vlakte.
Mthethwa se woordvoerder, Zweli Mnisi, het gesê Zille het die vergadering vroeg verlaat, met die verskoning dat sy 'n afspraak met die minister van menslike nedersettings Connie September het.
"Die minister was hier teen 10:30 vir die geskeduleerde vergadering om 11:00. Maar ons moes lank wag vir die premier om te kom," het hy gesê.
Die vergadering is belê nadat Zille 'n ope brief aan die minister van polisie gerig het waarin sy vra dat die SANW ontplooi word in warm kolle soos Manenberg.
By die vergadering het Mthethwa gesê dat sosio-ekonomiese toestande op die Kaapse Vlakte agter die geweld sit en dit moet verbeter word.
Maar Zille het haarself glo gewip en gesê troepe moet dadelik ingeroep word om die strate te patrolleer.
Zille het haarself skielik verskoon om blykbaar vir September te gaan ontmoet. Mthethwa en sy amptenare moes daarna ontdek dat sy by inligtingsessie joernaliste by die parlement toegespreek het.
Zille se woordvoerder, Zak Mbhele, het ontken sy Donderdagmiddag uit die vergadering gestorm het. – timeslive.co.za
Skrywer Karin RoodtGepubliseer op 23 Augustus 2013 23 Augustus 2013 Kategorieë Nuus, Suider-AfrikaSleutelwoord Bendegeweld, bendes, die minister van polisie, Helen Zille, Kaapse Vlakte, Manenberg, Nathi Mthethwa, SANW, troepe, weermag, Wes-Kaapse premier, Zille